b"\n_START_ARTICLE_\nGeldo\n_START_SECTION_\nGeografia\n_START_PARAGRAPH_\nSe situa a la vora dreta del Pal\xc3\xa0ncia, a la planura de la vall, i presenta unes llacunes formades sobre antigues mines d'argila i un grapat d'oliveres mil\xc2\xb7len\xc3\xa0ries.\n_START_SECTION_\nHist\xc3\xb2ria\n_START_PARAGRAPH_\nL'abund\xc3\xa0ncia de restes iberes arreu d'aquestes terres fan pensar que el lloc estaria poblat ja en \xc3\xa8poques molt llunyanes; l'origen de la poblaci\xc3\xb3, per\xc3\xb2, \xc3\xa9s musulm\xc3\xa0 i aix\xc3\xad es demostra en el comprom\xc3\xads que Jaume I (1208-1276) adquireix amb Exem Azemen, cabdill \xc3\xa0rab, pel qual tot i que Xeldo era donat, el 12 de juliol de 1248, a Garcia P\xc3\xa9rez d'Osa, ell i els seus continuarien vivint-hi._NEWLINE_En el segle XV se sap que era propietat dels Vallterra, els quals ho van vendre a Tomeu Sorell en 1416; en 1445 el senyor era un nebot d'aquell, Bernat Sorell, en 1445 torna a la Corona; en 1495 l'Infant Fortuna, Enric d'Arag\xc3\xb3 (1445-1522), duc de Sogorb-Medinaceli, adquireix la Torre de la Senda (Xeldo); en 1609, moment de l'expulsi\xc3\xb3 morisca hi havia 412 habitants; el 1611, Enric Folch de Cardona d\xc3\xb3na carta pobla, per\xc3\xb2 el 1646, encara no s'havia recuperat demogr\xc3\xa0ficament, ja que la seua poblaci\xc3\xb3 era tan sols de 116 habitants.\n_START_SECTION_\nEconomia\n_START_PARAGRAPH_\nLa principal activitat \xc3\xa9s l'agricultura, cirera, caqui, nespra i hortalisses; hi ha tamb\xc3\xa9 tallers de confecci\xc3\xb3 de calcer i t\xc3\xa8xtil; la seua orografia, el seu clima i la proximitat a Val\xc3\xa8ncia i a Castell\xc3\xb3 de la Plana fan que el sector serveis tinga important repercussi\xc3\xb3 en l'economia.\n_START_SECTION_\nAdministraci\xc3\xb3\n_START_PARAGRAPH_\nEs d\xc3\xb3na la situaci\xc3\xb3 que en les eleccions del 27 de maig de 2007, ha estat triat a Geldo, la primera regidora transsexual, la mezzosoprano Manuela Trasobares del partit ARDE (Acci\xc3\xb3n Republicana Democratica de Espa\xc3\xb1a), que amb el seu vot hagu\xc3\xa9s desfet l'empat a tres regidors entre PP i PSOE, finalment, Trasobares ha optat per votar-se a si mateixa i l'abstenci\xc3\xb3 del PP ha dut l'alcadia de Geldo a mans socialistes."